b'\n_START_ARTICLE_\nD\xc5\xbean\xc3\xb5bek Bakijev\n_START_PARAGRAPH_\nD\xc5\xbean\xc3\xb5bek Bakijev (s\xc3\xbcndinud 16. m\xc3\xa4rtsil 1958 D\xc5\xbealalabati oblastis) on K\xc3\xb5rg\xc3\xb5zstani endise presidendi Kurmanbek Bakijevi vend ja endine K\xc3\xb5rg\xc3\xb5zstani Riikliku Julgeolekuteenistuse juhataja (2008. aasta juunist kuni Bakijevi kukutamiseni 2010. aasta aprillis). 2009. aastal andis presidendist vend talle kindralleitnandi auastme._NEWLINE_D\xc5\xbean\xc3\xb5bek Bakijev on alates 2010. aastast tagaotsitav s\xc3\xbc\xc3\xbcdistatuna ametiseisundi kuritarvitamises ja inimeste tapmises Kurmanbek Bakijevi kukutanud s\xc3\xbcndmuste k\xc3\xa4igus sama aasta aprillis. Ise on ta tunnistanud, et andis neil p\xc3\xa4evil k\xc3\xa4su avada tuli relvastatud isikute pihta._NEWLINE_2011. aasta septembris teatas siseminister, et uurimise k\xc3\xa4igus on selgunud, et D\xc5\xbean\xc3\xb5bek Bakijev osales president Bakijevi administratsiooni endise juhi Medet Sad\xc3\xb5rkulovi m\xc3\xb5rvas 2009. aastal.'